“Жывая бібліятэка” – гэта сацыяльная гульня. Яе мэта заключаецца ў тым, каб навучыць размаўляць і разумець адзін аднаго. Асаблівасцю з’яўляецца тое, што кнігі ў “Жывой бібліятэцы” – гэта жывыя людзі, а чытанне – гэта размова. “Жывыя кнігі” – гэта людзі, якія гатовыя падзяліцца са сваімі “чытачамі” сваёй асабістай гісторыяй, вопытам і ведамі, а таксама шчыра адказаць на пытанні чытачоў.